649ed1f158ed291bc252921cb18de841
##### Hvad består a-kasse kontingent af?


tjekakasse.dk
2021.25

Kontingentet som du betaler til din a-kasse, består af flere dele. Det er sammensat af et statsbidrag, administrationsbidrag, ATP-bidrag og efterlønsbidrag. Stats- og ATP-bidrag er det samme for alle a-kasser. Det er altså ikke noget, du skal vurdere en A-kasse ud fra, og det er ikke noget, du kan sammenligne a-kasser med. Derimod er administrationsbidraget noget, den enkelte a-kasse fastsætter, da det skal dække a-kassens driftsudgifter i form af husleje, løn til medarbejdere etc. Det kan du altså bruge til at sammenligne a-kasser med.. 



08ab07fa16775f81acab5a13182af76c
##### Har jeg ret til dagpenge, hvis jeg selv siger op?


tjekakasse.dk
2021.25

Ja, hvis du er medlem af en a-kasse og lever op til beskæftigelseskravet, har du ret til dagpenge. Men bare ikke med det samme. Du skal først igennem en karensperiode på omkring tre uger. Siger du selv op, vil det blive betragtet som selvforskyldt ledighed. Siger du op på baggrund af sygdom, transport, flytning mm. er det muligt at få dagpenge fra dag et. Men rådfør dig altid med din a-kasse, inden du siger op, så du er sikker på, hvor længe du skal vente på at få dagpenge.


